open-index/open-wikipedia-markdown huggingface dataset:
Միլիարդ

**Միլիարդ** (կարճ՝ **մլրդ**), բնական թիվ, որը հաշվարկման տասական համակարգում պատկերվում է 1-ով և 9 հատ 0-ով (1 000 000 000 = 109, հազար միլիոն)։

Հատուկ գրությունն է **1 × 10<sup>9</sup>**։

Թվերի անվանումների միջազգային համակարգում «միլիարդ» անուն չկա, իսկ 9 զրոյով թիվը կոչվում է «բիլիոն»։ Սակայն որոշ երկրներում, որտեղ օգտագործվում է թվերի անվանումների կարճ սանդղակը, այդ թվում նաև Հայաստանում, «բիլիոնի» փոխարեն օգտագործվում է «միլիարդը»․

## Նախածանցը ՀՄՀ-ում
* Միլիարդը (109)՝ գիգա-,
* Մեկ միլիարդերորդը (10−9)՝ նանո-,
* ISO` giga - (G)։
thumb|400px|Միլիարդի վիզուալացում

## Կարևոր տասանիշ թվեր
***1000000007** – ամենափոքր տասանիշ պարզ թիվը։
***1073741824** – 230
***1073807359** – 14-րդ Քայնի թիվ։
***1134903170** – 45-րդ Ֆիբոնաչիի թիվ.
***1162261467** – 319
***1220703125** – 513
***1311738121** – 25-րդ Պելի թիվ։
***1382958545** – 15-րդ Բելի թիվ։
***1836311903** – 46-րդ Ֆիբոնաչիի թիվ։
***1977326743** – 711
***2147483648** – 231
***2176782336** – 612
***2357947691** – 119
***2971215073** – 11-րդ Ֆիբոնաչիի պարզ (47-րդ Ֆիբոնաչիի թիվ)։
***3166815962** – 26-րդ Պելի թիվ։
***3405691582** – CAFEBABE-ը հաշվարկման տասնվեցական համակարգում, օգտագործվում է ծրագրավորման մեջ։
***3405697037** – CAFED00D-ը հաշվարկման տասնվեցական համակարգում, օգտագործվում է ծրագրավորման մեջ։
***3735928559** – DEADBEEF-ը հաշվարկման տասնվեցական համակարգում, օգտագործվում է ծրագրավորման մեջ։
***3486784401** – 320
***4294967296** – 232
***4295098367** – 15-րդ Քայնի թիվ։
***4807526976** – 48-րդ Ֆիբոնաչիի թիվ։
***6103515625** – 514
***6227020800** – 13!
***6975757441** – 178
***7645370045** – 27-րդ Պելի թիվ։
***7778742049** – 49-րդ Ֆիբոնաչիի թիվ։
***8589869056** – 6-րդ կատարյալ թիվ։
***8589934592** – 233
***9999999967** – ամենամեծ տասանիշ պարզ թիվ։

**A**-ն մեկ խորանարդ է, **B**-ն՝ բաղկացած է 1000 հատ A-ից, **C**-ն՝ 1000 հատ B-ից, և **D**-ն՝ 1000 հատ C-ից։ **D**-ն պարունակում է միլիարդ հատ **A**։

754px

## Ծանոթագրություններ
Տանգու

**Տանգու** (), թմբուկ, չինական ազգային հարվածային  երաժշտական գործիք։

## Նկարագրություն
[մինի|left|Տանգու [Հոշիմինում` նախապատրաստված են նշելու չինական Նոր տարին]]
Տանգուի տակառանման մարմինը պատրաստվում է այլանթի, թխկու, կեչու և այլ ծառատեսակների բնափայտից, երկարությունը 60-80 սմ է, տրամագիծը` 20-100 սմ և ավելի, ներկում են հիմնականում կարմիր գույնով։ Թմբուկը սովորաբար կախվում է չորս երկաթե օղակներով սարքի վրա կամ դրվում է փայտե շրջանակի մեջ։

Թաղանթները տեղադրված են տանգուի երկու հակառակ կողմերում և պատրաստված են կովի, խոզի կամ այծի կաշվից։

Տանգու նվագելու համար օգտագործում են երկու փայտիկներ։

Տանգուն օգտագործում են բուդդայական արարողակարգերի և թատերական ներկայացումների ժամանակ, նաև չինական երաժշտության շատ տեսակների համար, այդ թվում պեկինյան օպերայի նվագախմբի կազմում կարող են լինել տարբեր չափերի տանգուներ։

Դատանգու (; մեծ կամ առյուծաձև տանգու), ըստ սովորության օգտագործվում է չինական Նոր տարվա առաջին օրը «Առյուծի պարը» կատարելու ժամանակ։

Սյոտանգու (; փոքրիկ տանգու) նվագում են ուղղաձիգ կերպով։

## Ծանոթագրություններ

Կատեգորիա:Թմբուկներ
Կատեգորիա:Հարվածային երաժշտական գործիքներ
Կատեգորիա:Չինական երաժշտական գործիքներ
Ժան-Ժակ Աննո

**Ժան Ժակ Աննո** (, ) , ֆրանսիացի կինոռեժիսոր և սցենարիստ, ով 1977 թվականին արժանացել է «Օսկար» մրցանակի։

## Կենսագրություն
Ժան-Ժակ Աննոն ծնվել է ֆրանսիական Էսոն դեպարտամենտում, 1943 թվականի հոկտեմբերի 1-ին։ Նախնական կրթությունը ստացել է Վոժիրարի դպրոցում։ Գրականություն է ուսումնասիրել Սորբոնի համալսարանում։ Դրանից հետո ուսումը որոշում է շարունակել Կինոկրթության բարձրագույն ինստիտուտում  (IDHEC): 1964 թվականին ավարտում է ուսումնառությունը։ Մեկ տարի հետո անցնում է զինվորական ծառայության Կամերունում:

Վերջին շրջանում ռեժիսորն ապրում և ստեղծագործում է Լոս Անջելեսում։ Հանդիսանում է «French Hollywood Circle» կազմակերպության ներկայացուցիչը. այդ կազմակերպությունը միավորում է ավելի քան 130 ֆրանսիացի մասնագետներ, ովքեր աշխատում են Հոլիվուդի կինոարդյունաբերությունում։

Ամուսնացած է, ունի երկու դուստր։

## Կարիերա
Բանակից հետո սկսում է նկարահանել հեռուստատեսային գովազդներ և ուսումնական ֆիլմեր ֆրանսիական բանակի մասին։

[thumb|left|upright=0.6|Ժան-Ժակ Աննո ([1998)]]
Նրա դեբյուտային աշխատանքն է դառնում «Սևը և սպիտակը գույների մեջ» (1976) ֆիլմը։ Այս ֆիլմը Ֆրանսիայում հաջողություններ չի արձանագրում, մինչդեռ 1977 թվականին ԱՄՆ-ում ստանում է  «Օսկար» կինոմրցանակ՝ լավագույն օտարալեզու ֆիլմի համար։ Նրա երկրորդ ֆիլմը եղավ «Հարված գլխով» (1979) աշխատանքը, որի մեջ նկարահանված դերասաններից Ժան Բուիզուն արժանացավ եվրոպական «Սեզար» կինոմրցանակի։ «Պայքար կրակի համար» (1981) ֆիլմը նույնպես արժանանում է «Սեզարի», այն էլ երկու անգամ՝ տարվա ֆիլմ և ռեժիսուրա անվանակարգերում։  Ումբերտո Էկոյի «Վարդի անունը» գրքի էկրանավորում կատարեց Ժան-Ժակ Աննոն։ Այս ֆիլմում նկարահանվեցին հոլիվուդյան հայտնի դերասաններ Շոն Քոններին և Քրիստիան Սլեյտերը։ Կինոնկարը թողարկվեց անգլերենով և արժանացավ «Սեզար» մրցանակի որպես օտարալեզու լավագույն ֆիլմ։

Ռեժիսորը առաջիններից մեկն է դառնում, ով կիրառում է նոր թվային «IMAX 3D » տեխնոլոգիան կինոարտադրության մեջ։ Այդ տեխնոլոգիայով նկարահանված նախակարապետ ֆիլմը համաշխարհային կինոպատմության մեջ եղավ «Քաջության թևերը» (1995), որի տևողությունը կազմեց շուրջ 45 րոպե։

## Ֆիլմագրություն
### Ռեժիսոր

### Սցենարիստ

## Հետաքրքիր փաստեր
* Ժան-Ժակ Աննոն, երբ նկարահանում էր «Վարդի անունը» ֆիլմը, այդպես էլ չկարողացավ իր ուզածին համապատասխան եկեղեցի գտնել, այդ իսկ պատճառով, հատուկ ֆիլմի համար, կառուցվեց եկեղեցի։

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:«Սեզար» մրցանակի դափնեկիրներ
Կատեգորիա:Սցենարիստներ այբբենական կարգով
Կատեգորիա:Փարիզի համալսարանի շրջանավարտներ
Կատեգորիա:Օսկարակիրներ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Քրիստին Քրոյկ

**Քրիստին Լաուրա Քրոյկ** (ճիշտ արտասանություն՝ Քրուկ, , ), կանադացի դերասանուհի և պրոդյուսեր, ավելի հայտնի է «Սմոլվիլի գաղտնիքը»  ամերիկյան հեռուստասերիալում կատարած Լանա Լենգի դերով (2001-2009)։ Ինչպես նաև գլխավոր դեր է խաղացել 2009 թվականին նկարահանված «Փողոցների մարտիկ։ Լեգենգ Չան-Լիի մասին» կինոֆիլմում, իսկ ներկայումս նկարահանվում է «Գեղեցկուհին և հրեշը» քրեական սերիալում։

## Կենսագրություն
Քրիստին Լաուրա Քրոյկը ծնվել է 1982 թվականի դեկտեմբերի 30 - ին Կանադայի Բրիտանական Կոլումբիա գավառի Վանկուվեր քաղաքում։ Հայրը՝ Փիթեր Քրոյկը ծնվել է 1955 թվականին Նիդերլանդներում, իսկ մայրը՝ չինական ծագումով Դեաննա Չեն ծնվել է 1954 թվականին Ինդոնեզիայում։ Նրանք երկուսն էլ լանդշաֆտային դիզայներներ են։ Նա ունի նաև քույր՝ Ջասթինը, ով սովորել է Հարվարդի համալսարանում։

## Կարիերա
մինի
Քրոյկը գլխավոր դեր է կատարել կանադական «Էջմոնտ» օճառային օպերայում 2001-2005 տարիների ժամանակահատվածում, հաջողությունից հետո գլխավոր դեր է ստացել «Սպիտակաձյունիկը» հեռուստաֆիլմում։ Ինչպես նաև 2004 թվականին նա նկարահանվել է «Միջերկրական ծովի կախարդը» մինի-սերիալում, և այդ ժամանակ էլ «Եվրոտուր» ֆիլմով հայտնվել է մեծ էկրանին։

2001 թվականի սկզբին գործակալ վարձելով Քրոյկը մեկնեց լսումների WB ամերիկյան ոչ մեծ հեռուստաալիքի «Սմոլվիլիայի գաղտնիքը» սերիալում գլխավոր դեր ստանալու համար։ Սերիալը եղել է ամերիկյան, նկարահանվել է Վանկուվերում և դերը ստանալուց հետո, նա կարողացել է շարունակել նկարահանվել «Էջմոնտ» օճառային օպերայում՝ զուգահեռ աշխատելով սերիալում։ 7 եթերաշրջաններից հետո Քրիստինը հեռացավ «Սմոլվիլիայի գաղտնիքը» սերիալից, բայց հեռանալուց հետո երկու անգամ վերադարձել է, որպեսզի ավարտին հասցնի իր հերոսուհու սյուժետը։

Սերիալից հեռանալուց հետո գլխավոր դեր է խաղացել «Փողոցների մարտիկ։ Լեգենգ Չան-Լիի մասին» բլոքբաստերում, որը ձախողվել է և բացասական արձագանքի է արժանացել քննադատների կողմից։ Ավելի ուշ նա վերադարձավ հեռուստատեսություն «Չակ» սերիալում երկրորդական դերով։

2012 թվականի սկզբին Քրոյկը «Գեղեցկուհին և հրեշը» դետեկտիվական սերիալում ստացել է դետեկտիվ Քեթրին Չենդլերի գլխավոր դերը։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի պրոդյուսերներ
Կատեգորիա:Հեռուստատեսային դերասանուհիներ
Ազգային կենտրոնական գրադարան (Հռոմ)

**Հռոմի ազգային կենտրոնական գրադարան** (), կենտրոնական ազգային գրադարան Հռոմում, համարվում է Իտալիայի երկու ամենամեծ կենտրոնական գրադարաններից մեկը՝ Ֆլորենցիայի ազգային կենտրոնական գրադարանի հետ միասին։ Իտալիայի 46 պետական գրադարաններից 9-ը ազգային գրադարաններ են։

Գրադարանի առաքելությունն է հավաքել, պահպանել բոլոր հրատարակումները Իտալիայում, ինչպես նաև առավել կարևոր՝ մասնավորապես Իտալիային առնչվող օտարերկրյա աշխատությունները, և դրանք հասանելի դարձնել յուրաքանչյուրի համար։ Գրադարանի հավաքածուն ներառում է ավելի քան 7000000 տպագիր գրականություն, 2000 ինկունաբուլաներ, 25,000 16-րդ դարի գրքրեր (cinquecentine), 8000 ձեռագրեր, 10000 գծագրեր, 20000 քարտեզներ, 1342154 գրքույկներ։

## Պատմություն
Գրադարանը հիմնադրվել է 1875 թվականին «Ռոմանո քոլեջի» գրադարանի հիման վրա, բացվել է 1876 թվականի մարտի 14-ին։ Ներկայիս շենք, որի ճարտարապետներն են Մասիմո Կաստելացին, Տուլիո Դել՛Անեսը և Աննիբալե Վիտելոցցին, տեղափոխվել է 1975 թվականին։

## Հայտնի ստեղծագործությունների պահպանում
* Vaticinia Nostradami ձեռագիր

## Գրականություն
* La Biblioteca Nazionale Centrale «Vittorio Emanuelle II» di Roma: Cronistoria di un trasferimento 1953–1975, Roma, Fratelli Palombi, 1988.
* Touring Club Italiano, Roma, collana Italia (guide rosse), Roma 2004
* Piero Ostilio Rossi, Roma. Guida all'architettura moderna. 1909–2000, Laterza, 2003 (3a ed.), pp.&nbsp;281–284. ISBN 88-420-6072-0.

## Ծանոթագրություններ

## Արտաքին աղբյուրներ
* Պաշտոնական կայքը 

Կատեգորիա:Ազգային գրադարաններ
Կատեգորիա:Իտալիայի գրադարաններ
Կատեգորիա:Իտալիայի մշակույթ
Ազգային կենտրոնական գրադարան (այլ կիրառումներ)

**Ազգային կենտրոնական գրադարան** եզրը կարող է վերաբերել հետևյալին.

* Ազգային կենտրոնական գրադարան (Ֆլորենցիա), ազգային գրադարան Ֆլորենցիայում։
* Ազգային կենտրոնական գրադարան (Հռոմ), կենտրոնական ազգային գրադարան Հռոմում։
Ալեքսանդր Իվանով (երգիչ)

**Ալեքսանդր Վիկտորովիչ Իվանով** (, ), ավելի հայտնի է **IVAN** մականունով, բելառուսական երգիչ, Բելառուսի ներկայացուցիչը Եվրատեսիլ 2016 երգի մրցույթում, կատարել է «Help You Fly» երգը։

## Կենսագրություն
Ծնվել է 1994 թվականի հոկտեմբերի 29-ին, Գոմելում։ Ալեքսանդրի հայրը և եղբայրը նույնպես երաժիշտներ են։ Ութ տարեկանում երաժշտական դպրոցում սկսել է կիթառ նվագել սովորել։

2009 թվականին անցել է Mass Medium Fest-ի կազմակերպած լսումները։ Դրանից հետո նա տեղափոխվել է Սանկտ Պետերբուրգ, իր Ivanov խմբի հետ, որը ստեղծվել էր Գեմոլում։ Խմբի հետ ձայնագրել է չորս երգ՝ «Продолжая путь», «Где», «На встречной полосе» և «Белая душа»:

2013 թվականին Իվանովը մասնակցել է ռուսական երաժշտական «Երգչախմբերի մարտ» հաղորդման երկրորդ եթերաշրջանին, որտեղ երգել է Սանկտ Պետերբուրգի երգչախմբի հետ, որը ղեկավարում էր Վիկտոր Դրոբիշը։ Երգչախումբը մրցույթում զբաղեցրել է երկրորդ տեղը։

2014 թվականին մասնակցել է Յալթայում անցկացվող «Հինգ աստղ» մրցույթին։

2015 թվականին երգիչը մասնակցել է ռուսական «Գլխավոր բեմ» հեռուստաշոուին, որտեղ զբաղեցրել է երկրորդ տեղը։ Հեռուստաշոուին մասնակցելուց հետո նրա պրոդյուսերը դարձավ Վիկտոր Դրոբիշը։ Երգչի առաջին երգը, որը կոչվում է «Крест и ладонь», գրվել է Դրոբիշի կողմից։

## Եվրատեսիլ 2016
մինի|ձախից|Իվանովի ելույթը Եվրատեսիլում
2015 թվականին բելառուսական հեռուստատեսությունը հայտնեց այն տասը արտիստների անունները, որոնց միջև պետք է կատարվեր ընտրությունը։ Ֆինալային փուլից առաջ երգիչը վերցեց IVAN մականունը, որը ըստ իրեն խորհրդանշում է սլավոնական Իվան դյուցազնին։

2016 թվականի հունվարի 22-ին բելառուսական ֆինալային փուլի ժամանակ Ալեքսանդրը ելույթ է ունեցել յոթերորդ համարի տակ և կատարել է «Help You Fly» երգը։ Ըստ 2016 թվականի կանոնների, հաղթողին ընտրում էին հեռուստադիտողները։ IVAN հաղթեց 23 167 ձայնով, որը նրան իրավունք տվեց ներկայացնել Բելառուսը Եվրատեսիլ 2016 երգի մրցույթում։

Սկզբում IVAN-ը նախագծել էր իր համարի ժամանակ ներկայանալ գայլերի հետ և հայտնվել մերկ վիճակում։ Սակայն մրցույթի կազմակերպիչները սկզբում տալով համաձայնություն, վերջին րոպեին փոխեցին որոշումը՝ նրան արգելոլվ այդ վիճակով ներկայանալ։ Ալեքսանդրը արագ կերպով փոխեց համարը՝ գայլերը հայտնվեցին հոլոգրամայի միջոցով, իսկ վերջում նա ինքը հրաժարվեց մերկ ելույթ ունենալ։

2016 թվականի մայիսի 12-ին Ivan-ը ելույթ ունեցավ երկրորդ կիսաեզրափակչում, բայց չհասավ ֆինալ։

## Անձնական կյանք
Նա հարաբերությունների մեջ է ռուս դերասանուհի Նաստյա Սամբուրսկայի հետ։

## Ծանոթագրություններ

## Արտաքին հղումներ
* Ալեքսանդր Իվանովի կենսագրությունը
* 
* Իվան՝ Եվրատեսիլ 2016-ի մասնակից

Կատեգորիա:21-րդ դարի երգիչներ
Կատեգորիա:Բելառուս երգիչներ
Կատեգորիա:Եվրատեսիլ 2016 երգի մրցույթի մասնակիցներ
Վիկտոր Էմանուիլ III-ի անվան ազգային գրադարան

**Վիկտոր Էմանուիլ III-ի անվան ազգային գրադարան** (), ազգային գրադարան Իտալիայում։ Տեղակայված է Նեապոլի Պլեբիսիտո 1 հրապարակում գտնվող թագավորական պալատում, մուտքը՝ Տրիեստե ե Տրենտո հրապարակից (piazza Trieste e Trento): Այն հիմնադրել և ղեկավարում է Գրադարանային ժառանգության գլխավոր խորհուրդը (Direzione Generale per i Beni Librari) և Իտալիայի մշակութային ժառանգության և տուրիզմի նախարարությունը (Ministero per i Beni e le Attività Culturali):

Քանակական առումով Իտալիայի երրորդ խոշորագույն գրադարանն է Հռոմի և Ֆլորենցիայի ազգային կենտրոնական գրադարաններից հետո։ Ունի 1480747 տպագիր գրականություն, 319187 բրոշյուրներ, 18415 ձեռագրեր, ավելի քան 8000 պարբերականներ, 4500 ինկունաբուլաներ,  1800 Հերկուլանում պապիրուսներ։

## Պատմություն
Գրադարանը հիմնադրվել 18-րդ դարի վերջում «Palazzo degli Studi» պալատում, որտեղ այժմ տեղակայված է Նեապոլի ազգային հնագիտական թանգարանը։ Հանրության համար թանգարանը բացվել է 1804 թվականին որպես Նեապոլի թագավորական գրադարան ()՝ 1816 թվականին դառնալով Բուրբոնների թագավորական գրադարան (): Գրադարանի հավաքածուն համալրվել է վերացված կրոնական կառույցներից և առգրավված մասնավոր հավաքածուներից։ Իտալիայի միավորումից հետո 1860 թվականից կրում է ներկայիս անվանումը։

1910 թվականին գրադարանում ստեղծվել է Հերկուլանում պապիրուսների բաժինը (). մի արհեստանոց, որը հիմանդրել է Կառլո դե Բուրբոնը՝ պահպանելու Հերկուլանումի պեղումների ժամանակ հայտնաբերված պապիրուսները։

Երկար բանավեճերից հետո Բենեդետտո Կրոչեի առաջարկությամբ և ջանքերով գրադարանը տեղափոխվել է իր ներկայիս վայրը՝ թագավորական պալատը, որը գրադարանին է տրամադրել Վիկտոր Էմանուիլ III, ում անունով էլ կոչվում է գրադարանը։ 
Տեղափոխվելուց հետո գրադարանի հավաքածուն համալրվել է նեապոլյան գրադարանների արժեքավոր նյութերով, այդ թվում Brancacciana
գրադարանի (հիմնադրվել է Հռոմում, կարդինալ Ֆրանչեսկո Մարիա Բրանկաչոյի կողմից 17-րդ դարի առաջին կեսերին, Նեապոլ տեղափոխվելով՝ դարձել է Նեապոլի առաջին հանրային գրադարանը)։

Գրադարանը տուժել է Երկրորդ համաշխարհային պատերազմի ընթացքում գերմանական և դաշնակից ուժերի կողմից Նեապոլի գրավման ժամանակ (հրկիզվել է գերմանացիների կողմից), թեև առավել թանկարժեք ձեռագրերը տեղափոխվել են անվտանգ վայրեր և այնտեղ մնացել մինչև գրադարանը վերաբացվել է 1945 թվականին։ 1980 թվականին գրադարանի շենքի թևը լրջորեն վնասվել է երկրաշարժից, և գրադարանի գույքը տեղափոխվել է շենքի այլ հատված։

## Ծանոթագրություններ

## Արտաքին աղբյուրներ
* Պաշտոնական կայքը

Կատեգորիա:Ազգային գրադարաններ
Կատեգորիա:Իտալիայի գրադարաններ
Կատեգորիա:Իտալիայի մշակույթ
Բինաուրալ էֆեկտ

մինի|Բիբաուրալ էֆեկտ
**Բինաուրալ էֆեկտ**, բինաուրալ լսողություն ( ), ընդունակություն, որով օժտված մարդիկ ու բարձրակարգ կենդանիները երկու ձայնընդունիչներով՝ ականջներով որոշում են, թե իրենցից ինչ ուղղության վրա է գտնվում ձայնի աղբյուրը։
Դեպի ձայնի աղբյուրն ուղղված և նրան ավելի մոտիկ գտնվող ականջին ձայնն ավելի շուտ է հասնում, քան մյուսին, հետևաբար, բինաուրալ էֆեկտ պայմանավորվում է մարդու (կամ կենդանու) երկու ականջներին հասնող ձայնական ալիքների տարածման փուլերի և ամպլիտուդների տարբերությամբ։ Նորմալ լսողություն ունեցող մարդը հորիզոնական հարթության մեջ ձայնի աղբյուրի ուղղությունը կարող է որոշել 3°, իսկ ուղղաձիգ հարթության մեջ՝ ավելի նվազ ճշտությամբ։ Ընկալող ձայնի աղբյուր ուղղությունն առավել ճշգրիտ որոշելուն նպաստում է ականջախեցու (կենդանիների) և գլխի (կենդանիների և մարդու) դիրքի փոփոխությունը։

## Ծանոթագրություններ

Կատեգորիա:Ականջ
Կատեգորիա:Ակուստիկա
Կատեգորիա:Լսողություն
Կատեգորիա:Հոգեֆիզիոլոգիա
Շաուրս (Էնայի գավառ)

**Շաուրս** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02160:

## Բնակչություն
2010 թվականի տվյալներով՝ համայնքի բնակչությունը կազմում է 535 մարդ։

## Տնտեսություն
2010 թվականին համայնքի 322 աշխատունակ (15-64 տարեկան) բնակիչներից 217-ը տնտեսապես ակտիվ էին, 150-ը՝ ոչ ակտիվ (ակտիվության ցուցանիշը կազմել է 67,4%, 1999 թվականին եղել է 64,8%)։ 217 տնտեսապես ակտիվ բնակիչներից աշխատում էին 182-ը (103 տղամարդ և 79 կին), գործազուրկ էին 35 մարդ (20 տղամարդ և 15 կին)։ 41 տնտեսապես ոչ ակտիվ բնակիչներից 105-ը եղել են աշակերտներ կամ ուսանողներ, 25-ը՝ թոշակառուներ, 40-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շաուրս 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Պարոդիա

**Պարոդիա**, ծաղրանմանակում, երգիծաբանության ձև, որը կրկնօրինակում է որևէ ստեղծագործության կամ հաստատության միջավայրը, անձանց և գործառույթները, վերջիններին ծաղրելու նպատակով։ Նեղ իմաստով պարոդիան չափածո կամ արձակ գրված երգիծական բնույթի երկ է։ Պարոդիայի հեղինակը ծիծաղելի ծայրահեղություն կամ այլ միջոցներով արտահայտում է բոլորովին հակադիր մտքեր ու գաղափարներ` օգտագործելով մի այլ գրողի կամ ուղղության համար բնորոշ լեզվի, ոճի, կառուցվածքի բնորոշ գծերը։ Պարոդիայի օրինակ է Միքայել Նալբանդյանի «Հիմի է՞լ խոսենք» բանաստեղծությունը, որը նա գրել է Ռաֆայել Պատկանյանի «Հիմի է՞լ լռենք» բանաստեղծության դեմ։ Կամ նույնը կարելի է ասել Հովհաննես Հովհաննիսյանի «Իմ հայրենիքը տեսե՞լ ես, ասա'...» բանաստեղծության կապակցությամբ։ Եթե Հովհաննիսյանը նկարագրել է հայրենիքի իրական վիճակը հովվերգական պատկերներով, ապա Հովհաննես Թումանյանը, օգտագործելով նրա բանաստեղծության որոշ պատկերներ ու տողեր, ցուցադրում է այն ժամանակվա հայկական գյուղում իշխող սոցիալական անարդարությունների իրական պատկերը։

Հովհաննես Հովհաննիսյան

Հովհաննես Հովհաննիսյան

## Ծանոթագրություններ

Կատեգորիա:Ժանրեր
Իրիդիումի յոդիդ(I)

**Իրիդիումի յոդիդ(I)**, անօրգանական միացություն, իրիդիումի ու յոդաջրածնական թթվի աղը` IrI բանաձևով, սև փոշի։

## Ստացում
* Տաքացման պայմաններում իրիդիումի յոդիդի(III) քայքայումից.
::\mathsf{ IrI_3 \ \xrightarrow{355^oC}\ IrI + I_2 }

## Ֆիզիկական հատկություններ
Իրիդիումի յոդիդը իրենից ներկայացնում է սև փոշի` իրիդիումի բրոմիդին(I) նման հատկություններով։

## Գրականություն
* 

Կատեգորիա:Իրիդիումի յոդիդներ
Էլ Այուն

**Էլ Այուն** կամ **Լաայուն** (Մագրեբիական արաբերեն՝ لعيون, Laʕyūn, իսպաներեն` El-Aaiún, բերբերերեն՝ Leɛyun, ժամանակակից ստանդարտ արաբերեն՝ العيون al-ʿuyūn), վիճարկելի տարածք Արևմտյան Սահարայի ամենամեծ քաղաքը և մայրաքաղաքն է։ Ասվում է, որ այժմյան քաղաքը հիմնադրել է իսպանացի գաղութարար Անտոնիո դե Օրոն 1938 թվականին։ 2 տարի անց՝ 1940 թվականին իսպանացիները հռչակեցին քաղաքը Իսպանական Սահարայի մայրաքաղաք։ Քաղաքը նաև Մարոկկոյում և Արևմտյան Սահարայում գտնվող Լաայուն-Սակիա Էլ Համրա շրջանի կենտրոնն է։ Բնակչությունը՝ ։ Քաղաքն ունի 8 քույր քաղաքներ։

## Ծանոթագրություններ

Կատեգորիա:1938 թվականին հիմնադրված բնակավայրեր
Կատեգորիա:Արևմտյան Սահարայի բնակավայրեր
Կատեգորիա:Աֆրիկյան մայրաքաղաքներ
Քիմբերլի Հիլլ

**Քիմբերլի Հիլլ** (, ), ամերիկացի վոլեյբոլիստուհի, ով ԱՄՆ-ի վոլեյբոլի ազգային հավաքականի կազմում հաղթել է 2014 թվականի աշխարհի առաջնությունը։

## Անձնական և վաղ կյանքը
Քիմբերլի Հիլլը ծնվել է Բրադ և Թերի Հիլլերի ընտանիքում։ Նա ունի 3 քույր՝ Քելսի, Շելբի և Քեյթլին Հիլլերը։

## Կարիերա
2008 թվականին ավարտելով Պորտլանդի Քրիստոնեական ավագ դպրոցը Քիմբերլի Հիլլը սկսեց զբաղվել լողափի վոլեյբոլով։

2014 թվականի աշխարհի առաջնությունում Հիլլը արժանացել է ոսկե մեդալի։ Եզրափակչում Ամերիկայի ազգային հավաքականը կարողացել է հաղթել Չինաստանի ազգային հավաքականին, 3:1 հաշվով։ Քիմբերլի Հիլլը աշխարհի ամենաթանկ վոլեյբոլիստուհիներից է։ 2016 թվականին Հիլլը հաղթել է վոլեյբոլի համաշխարհային Գրան պրի, արժանացել է իր դիրքի լավագույն վոլեյբոլիստուհու կոչմանը։

## Ակումբեր
*  Pepperdine Waves (2008–2012)
*  Atom Trefl Sopot (2013–2014)
*  AGIL Volley Novara (2014–2015)
*  Vakıfbank Istanbul (2015–2016)

## Մրցանակներ
### Անձնական
* *[[2014 թվականի վոլեյբոլի կանանց աշխարհի առաջնություն|2014 թվականի վոլեյբոլի կանանց  աշխարհի առաջնություն «Ամենաթանկ վոլեյբոլիստուհի»]]*
* *2015-16 թվականի Կանանց վոլեյբոլի առաջնություն (Թուրքիա) «Ամենաթանկ վոլեյբոլիստուհի»*

### Ակումբներ
* 2014-15 Իտալիայի առաջնություն՝ 16px Առաջին տեղ
* 2015-16 CEV առաջնություն՝ 16px Երկրորդ տեղ, Vakıfbank Istanbul թիմում
* 2015-16 Թուրքիայի կանանց ֆոլեյբոլի առաջնություն - 16px Առաջին տեղ, Vakıfbank Istanbul թիմում

## Ծանոթագրություններ

## Արտաքին հղումներ
* Official profile

Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:21-րդ դարի ամերիկացի կանայք
Կատեգորիա:Վոլեյբոլիստներ
Գվատեմալա (քաղաք)

**Գվատեմալա** կամ **Գվատ**, Գվատեմալայի Հանրապետության ամենամեծ քաղաքը և մայրաքաղաքը, և ամենախիտ բնակեցվածը Կենտրոնական Ամերիկայում։ Քաղաքը տեղակայված է երկրի հարավ-կենտրոնական հատվածում, մտնելով լեռնային հովիտ Վալլե դե լա Էրմիտայի տարածքում։ 2009 թվականի տվյալներով քաղաքն ունի 1,075,000 բնակիչ։ Քաղաքը նաև գլխավոր քաղաքն է Գվատեմալայի տեղական համայնքի և Գվատեմալա դեպարտամենտի։ Տարածքը կազմում է 692 քառակուսի կիլոմետր։

## Ծանոթագրություններ

Կատեգորիա:1776 թվականին հիմնադրված բնակավայրեր
Շարտև

**Շարտև** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Էսոմ սյուր Մարն կանտոնի կազմի մեջ։ Համայնքի շրջանը՝ Շատո Տերրի։

Համայնքի INSEE կոդը՝ 02166:

## Բնակչություն
2010 թվականի տվյալներով՝ համայնքի բնակչությունը կազմում է 368 մարդ։

## Տնտեսություն
2010 թվականին համայնքի 248 աշխատունակ (15-64 տարեկան) բնակիչներից 188-ը տնտեսապես ակտիվ էին, 60-ը՝ ոչ ակտիվ (ակտիվության ցուցանիշը կազմել է 75, 8 %, 1999 թվականին եղել է 69,0%)։ 188 տնտեսապես ակտիվ բնակիչներից աշխատում էին 169-ը (93 տղամարդ և 76 կին), գործազուրկ էին 19 մարդ (7 տղամարդ և 12 կին)։ 60 տնտեսապես ոչ ակտիվ բնակիչներից 20-ը եղել են աշակերտներ կամ ուսանողներ, 23-ը՝ թոշակառուներ, 17-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շարտև 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Շինի (Էնայի գավառ)

**Շինի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։

Համայնքի INSEE կոդը՝ 02188

## Բնակչություն
2010 թվականի տվյալներով՝ համայնքի բնակչությունը կազմում է 155 մարդ։

## Տնտեսություն
2010 թվականին համայնքի 88 աշխատունակ (15-64 տարեկան) բնակիչներից 65-ը տնտեսապես ակտիվ էին, 23-ը՝ ոչ ակտիվ (ակտիվության ցուցանիշը կազմել է 73,9%, 1999 թվականին եղել է 61,8%)։ 65 տնտեսապես ակտիվ բնակիչներից աշխատում էին 59-ը (31 տղամարդ և 28 կին), գործազուրկ էին 6 մարդ (2 տղամարդ և 4 կին)։ 23 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 12-ը՝ թոշակառուներ, 7-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շինի 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Շևեն

**Շևեն** (), կումունա Ֆրանսիայում, գտնվում է Պիկարդիա մարզի Էնա գավառում։ Մտնում է Մարլ կանտոնի կազմի մեջ։ Կոմունայի շրջանը՝ Վերվեն։

Համայնքի INSEE կոդը՝ 02182։

## Բնակչություն
Համայնքի բնակչությունը 2010 թվականին կազմում է 142 մարդ։

## Տնտեսություն
2010 թվականին համայնքի 88 աշխատունակ (15-64 տարեկան) բնակիչներից 58-ը տնտեսապես ակտիվ էին, 30-ը՝ ոչ ակտիվ (ակտիվության ցուցանիշը կազմել է 65, 9%, 1999 թվականին եղել է 63,2%)։ 58 տնտեսապես ակտիվ բնակիչներից աշխատում էին 48-ը (32 տղամարդ և 16 կին), գործազուրկ էին 10 մարդ (4 տղամարդ և 6 կին)։ 30 տնտեսապես ոչ ակտիվ բնակիչներից 8-ը եղել են աշակերտներ կամ ուսանողներ, 8-ը՝ թոշակառուներ, 14-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագրության ազգային ինստիտուտ, Շևեն 

Կատեգորիա:Էնա դեպարտամենտի կանտոններ
Շասմի

**Շասմի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոն։

Համայնքի INSEE կոդը՝ 02167:

## Բնակչություն
2010 թվականի տվյալներով՝ համայնքի բնակչությունը կազմում է 803 մարդ։

## Տնտեսություն
2010 թվականին համայնքի 506 աշխատունակ (15-64 տարեկան) բնակիչներից 370-ը տնտեսապես ակտիվ էին, 136ը՝ ոչ ակտիվ (ակտիվության ցուցանիշը կազմել է 73,1%, 1999 թվականին եղել է 65,0%)։ 370 տնտեսապես ակտիվ բնակիչներից աշխատում էին 327-ը (188 տղամարդ և 135 կին), գործազուրկ էին 43 մարդ (20 տղամարդ և 23 կին)։ 136 տնտեսապես ոչ ակտիվ բնակիչներից 41-ը եղել են աշակերտներ կամ ուսանողներ, 43-ը՝ թոշակառուներ, 53-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շասմին 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Էսիզ

**Էսիզ** (), կումունա Ֆրանսիայում, գտնվում է Պիկարդիա մարզի Էնա գավառում։ Մտնում է Էսոմ սյուր Մարն կանտոնի կազմի մեջ։ Կոմունայի շրջանը՝ Շատո Տերրի։

Համայնքի INSEE կոդը՝ 02289։

## Բնակչություն
Համայնքի բնակչությունը 2010 թվականին կազմում է 430 մարդ։

## Տնտեսություն
2010 թվականին համայնքի 295 աշխատունակ (15-64 տարեկան) բնակիչներից 214-ը տնտեսապես ակտիվ էին, 81-ը՝ ոչ ակտիվ (ակտիվության ցուցանիշը կազմել է 72,5%, 1999 թվականին եղել է 75,7%)։ 214 տնտեսապես ակտիվ բնակիչներից աշխատում էին 197-ը (107 տղամարդ և 90 կին), գործազուրկ էին 17 մարդ (5 տղամարդ և 12 կին)։ 81 տնտեսապես ոչ ակտիվ բնակիչներից 26-ը եղել են աշակերտներ կամ ուսանողներ, 38-ը՝ թոշակառուներ, 17-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագրության ազգային ինստիտուտ, Էսիզ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Բաստեր

**Բաստեր** կամ **Բասսետերրե** (, Սենթ Քիթս և Նևիսի Հանրապետության ամենամեծ քաղաքը և մայրաքաղաքը։ Քաղաքը տեղակայված է երկրի գլխավոր կղզի Սենթ Քիթսի հարավարևմտյան ափին։ 2013 թվականի տվյալներով քաղաքն ունի 13000 բնակիչ։ Տարածքը կազմում է 6,1 քառակուսի կիլոմետր։ Բնակելի է սկսած 1627 թվականից։ Բարձրությունը ծովի մակարդակից կազմում է 15 մետր (50 ոտնաչափ)։

Կատեգորիա:1627 թվականին հիմնադրված բնակավայրեր
Կատեգորիա:Սենթ Քիթս և Նևիսի քաղաքներ
Շոդյոն

**Շոդյոն** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլեր Կոտրե կանտոնի կազմի մեջ։ Համայնքի շրջանը՝ Սուասոն։

Համայնքի INSEE կոդը՝ 02172:

## Բնակչություն
2010 թվականի տվյալներով՝ համայնքի բնակչությունը կազմում է 261 մարդ։

## Տնտեսություն
2010 թվականին համայնքի 170 աշխատունակ (15-64 տարեկան) բնակիչներից 125-ը տնտեսապես ակտիվ էին, 45-ը՝ ոչ ակտիվ (ակտիվության ցուցանիշը կազմել է 73,5%, 1999 թվականին եղել է 65,1%)։ 125 տնտեսապես ակտիվ բնակիչներից աշխատում էին 116-ը (67 տղամարդ և 49 կին), գործազուրկ էին 9 մարդ (2 տղամարդ և 7 կին)։ 45 տնտեսապես ոչ ակտիվ բնակիչներից 13-ը եղել են աշակերտներ կամ ուսանողներ, 14-ը՝ թոշակառուներ, 18-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շոդյոն 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Չաթեմ կղզիներ

thumb|left|The Chatham Islands from space. Chatham Island is the largest, Pitt Island is the second largest, and South East Island is the small island to the right of Pitt.

**Չաթեմ կղզիներ,** կղզեխումբ Խաղաղ օվկիանոսի հարավային մասում, պատկանում է Նոր Զելանդիային։ Կղզին հայտնի է նաև «Ռեկոհու» անվամբ։

*
Կատեգորիա:Խաղաղ օվկիանոսի կղզիներ
Կատեգորիա:Նոր Զելանդիայի կղզիներ
Էզել (Էնայի գավառ)

**Էզել** (), կումունա Ֆրանսիայում, գտնվում է Պիկարդիա մարզի Էնա գավառում։ Մտնում է Գինիկուր կանտոնի կազմի մեջ։ Կոմունայի շրջանը՝ Լան։

Համայնքի INSEE կոդը՝ 02007։

## Բնակչություն
Համայնքի բնակչությունը 2010 թվականին կազմում է 112 մարդ։

## Տնտեսություն
2010 թվականին համայնքի 76 աշխատունակ (15-64 տարեկան) բնակիչներից 54-ը տնտեսապես ակտիվ էին, 22-ը՝ ոչ ակտիվ (ակտիվության ցուցանիշը կազմել է 71,1%, 1999 թվականին եղել է 65,1%)։ 54 տնտեսապես ակտիվ բնակիչներից աշխատում էին 48-ը (25 տղամարդ և 23 կին), գործազուրկ էին 6 մարդ (3 տղամարդ և 3 կին)։ 22 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 9-ը՝ թոշակառուներ, 7-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագրության ազգային ինստիտուտ, Էզել 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Քեյ Փարքեր

**Քեյ Փարքեր** (, իրական անունը՝ Քեյ Ռեբեկա Թեյլոր (Kay Rebecca Taylor), ), ամերիկյան պոռնոգրաֆիական կինոյի դերասանուհի։ Հաճախ հանդես է եկել Ջիլ Ջեքսոն և Քեյ Թեյլոր Փարքեր բեմական կեղծանուններով։

## Կենսագրություն
Քեյ Փարքերը ծնվել է Անգլիայի Բիրմինգհեմ քաղաքում։ Առաջին անգամ նկարահանվել է 1962 թվականին՝ «Հոուի արկածները» հեռուստասերիալում։ 1970-ական թվականների սկզբին տեղափոխվել է ԱՄՆ և հաստատվել Հարավային Կալիֆոռնիայում, որտեղ վաստակում էր ոչ մեծ շարժական թատերախմբում՝ որպես դերասանուհի։ Հյուրախաղերի ժամանակ՝ Լոս-Անջելեսում ծանոթացել է Ջոն Լեսլիի հետ, ով մեծ ազդեցություն է ունեցել նրա հետագա կինոկարիերայի վրա։ Լեսլին նրան առաջարկել է նկարահանվել կինոյում՝ ոչ էրոտիկ փոքրիկ դերակատարմամբ։ Իմանալով, որ նկարահանվելու է պոռնոգրաֆիական ֆիլմում, Քեյ Փարքերը սկզբում հրաժարվել է, սակայն շուտով տվել է իր համաձայնությունը։ Այնուհետև Քեյ Փարքերն առաջարկներ է ստացել նկարահանվելու այլ պոռնոֆիլմերում, սակայն աննշան դերերով, քանի որ սկսել էր նկարահանվել բավականին հասուն տարիքում։

1977 թվականին ռեժիսոր Էնթոնի Սպինելլին նրան հրավիրել է նկարահանվելու «Համաշխարհային սեքս» պոռնոֆիլմում, որտեղ նրա խաղընկերը հայտնի ռեժիսոր և պրոդյուսեր Ջոյ Սիլվերն էր։ Ջոյի հետ անկողնային տեսարան նկարահանելու ընթացքում, Քեյ Փարքերը այնպես էր տարվել ինտիմ շփումով, որ չէր նկատել, թե ինչպես է թեթև մարմնական վնասվածք ստացել։

Սակայն Քեյ Փարքերին իսկական հաջողությունը ժպտաց 1980 թվականին, երբ նկարահանվեց «Ինցեստ» («Տաբու») կինոնկարում։ Օժտված լինելով արտասովոր դրամատիկական տաղանդով, Քեյ Փարքերը բավականին ճշմարտացիորեն կատարեց հասուն կնոջ դերը, ով չկարողանալով սանձահարել իր ցանկությունները, գայթակղում է իր որդուն։ Շատ կինոքննադատներ մինչ այժմ ընդունում են, որ ֆիլմը լավագույններից մեկն է այդ ժանրում։ 1983 թվականին Քեյ Փարքերը նկարահանվել է «Տաբու 2», իսկ 1984 թվականին «Տաբու 3» ֆիլմերում։

2001 թվականին Քեյ Փարքերը գրել է «Taboo: Sacred, Don't Touch» գիրքը, որտեղ նկարագրել է իր մանկության և պոռնոարդյունաբերությունում իր ստեղծագործական կյանքի մանրամասները։ Քեյ Փարքերը «Նյու-Էյջ» շարժման ակտիվ մասնակից է, կարդում է դասախոսություններ մետաֆիզիկայի վերաբերյալ։ Նրա անունը մտել է AVN և XRCO փառքի սրահների ցանկի մեջ։

## Մասնակի ֆիլմագրությունը

## Ծանոթագրություններ

Կատեգորիա:Ամերիկացի պոռնոդերասաններ
Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:Բեմական կեղծանուններ
Մելիսանի

**Մելիսանի** (), քարանձավային լիճ հունական Կեֆալիա կղզու արևելյան ափին, Սամի քաղաքից 2 կմ հյուսիս-արևմուտք։

## Երկրաբանություն և ջրաերկրաբանություն
250px|մինի|ձախից|Տեսանյութ քարանձավից։
Մելիսանին պատկանում է կարստե քարանձավային լճերի կատեգորիային։ Քարանձավի «գմբեթը» փլուզվել է ենթադրաբար մ․թ․ա երկրորդ հազարամյակում, ստալակտիտներ և ստալագմիտներ կան քարանձավի մեծ մասում։ Քարանձավի ստորին հատվածում, 20 մ խորության վրա կա լիճ։ Լճի խորությունը տատանվում է 10-30 մ միջև։ Լճի գոյացման մոտավոր տարիքը 20 հազար տարի է։ Ջուրը աղի է,  քանի որ բացի շրջակա բարձունքներից և մթնոլորտից եկող քաղցրահամ ջրից, քարանձավը լցվում է և ծովային ջրով։ Լճի հսկայական կարստե ջրանցքները ուսումնասիրվել են քարանձավային ջրասուզակների կողմից։

Լճի աղի ջրերը, անցնելով բազմաթիվ ջրանքներով, կազմավորում են ափամերձ և ստորջրյա աղբյուրներ։ Մելիսանի քարանձավի ստորերկրյա ջրերի արտահոսքը դուրս է գալիս Ֆրիդի լողափ։ Լճի աղի ջուրը կղզու հայտնի ջրաերկրաբանական երևույթներից մեկն է․ ծովի ջուրը ներծծվում է կղզու արևմտյան հատվածում գտնող ձագարափոսերի մեջ, և դուրս է գալիս Սամի ծոց։

## Առասպելաբանություն և պատմություն
Հնում տեղի բնակիչները կարծում էին, որ քարանձավ-լճում բնակվում է նիմփա։ Մելսիանի քարանձավային լճի երկրորդ ուսումնասիրությունը կատարել է հույն քարանձավագետ Յա․ Պետրոխիլոսը։ Այն տեղեկատվությունը, որ հնում քարանձավը նիմփաների սրբատեղի է եղել, ինչ-որ չափով հաստատվում է պեղումների արդյունքում դուրս բերված գտածոներից։ Հնագետ Ս․ Մարտինոսը քարանձավում գտել Պան աստծո և սկավառակի քանդակներ, որի վրա պատկերված են պարող նիմփաներ։

## Այժմ
Քարանձավը և լիճը բաց են այցելության համար։ Դեպի լիճ մուտք ապահովելու համար թունել է կառուցվել դեպի լիճը։

## Պատկերասրահ

Melissani-exc.jpg|Մելիսանի լճից հայտնաբերված գտածոներ, Արգոստոլիոնի հնագիտական թանգարան։
Kefalonia Fae075.jpg|Լիճը հիմնականում քարանձավում է
Kefalonia Fae077.jpg|Քարանձավի վերին հատվածը
LakeMelisani 07.JPG|Լճի մաքուր ջուրը


## Ծանոթագրություններ

Կատեգորիա:Հունաստանի լճեր
Կատեգորիա:Ստորգետնյա լճեր
Էդգար Քերետ

**Էդգար Քերետ** (, ), իսրայելացի գրող։ Հիմնականում կարճ պատմվածքների հեղինակ է, հեղինակում է նաև սցենարներ, բանաստեղծություններ, պիեսներ և կոմիքսներ։ Գրում է եբրայերեն։

## Կենսագրություն
Ծնվել և մեծացել է  Ռամատ Գանում, (Իսրայել)  Հոլոքոստ վերապրած, Լեհաստանից Իսրայել տեղափոխված Էֆրաիմ և Օրենա Քերետների ընտանիքում։ Ապրում է Թել Ավիվում։ Ամուսնացած է դերասանուհի Շիրե Գեֆֆենի հետ, ունի մեկ որդի։ Դասավանդում է Թել Ավիվի Բեն Գուրիոնի անվան համալսարանում։

## Գրականություն
thumb|200px|Քերետի ստորագրությունը 2010 թվականի Երուսաղեմի գրողների համագումարի ժամանակ Էդգար Քերետի ստեղծահգործությունները բնութագրվում են հետմոդեռնիստական, հաճախ հենված աբսուրդի և հեգնանքի վրա։ Նրա լեզուն պարզ է, մոտիկ խոսակցականին և չի խորշում սլենգից։ Հիմնական ժանրը, որում աշխատում է Քերետը, կարճ պատմվածքն է։ Պատմողը կողմնակի դիտորդին բնորոշ դիրքորոշում ունի, հաճախ անհաջողակ պարզ երեխայի դիրքորոշում։ Նրա պատմվածքների աշխարհը հաճախ և՛ ֆանտաստիկ է, և՛ առօրյա։ Էդգար Քերետը ազդել է առավել երիտասարդ իսրաելցի գրողների ստեղծագործության վրա։ Նրա շնորհիվ բարձրացել է կարճ պատմվածքի ժողովրդականությունը Իսրայելի գրականությունում։

Էդգար Քերետի առաջին ստեղծագործությունը 1992 թվականին հրատարակված «Խողովակներ» գիրքն էր։ Ընդհանուր առմամբ թողարկել է պատմվածքների չորս ժողովածու, երեխաների համար կոմիքսների երկու գիրք։ Նրա «Սիրենա» պատմվածքը ներառվել է դպրոցական գրականության ծրագրի մեջ։ Իսրայելի ամենօրյա «Էդիոտ Ահրոնոտ» թերթը Քերետի «Կարոտ առ Քիսինջեր» գիրքը անվանել է Իսրայելի եբրայերեն գրականության ամենանշանակալի 50 ստեղծագործություններից մեկը։ Նրա ստեղծագործույթւնները թարգմանվել են 20-ից ավելի լեզուներով։

## Կինո, հեռուստատեսություն, թատրոն
1993 թվականին Էդգար Քերետը իր «Էնտեբե գործողություն» մյուզիքլի համար ստացել է Ակկո թատերական փառատոնի առաջին մրցանակը։ Նա գրել է «Կամերային կվինտետ» սատիրական հեռուստահաղորդման մի քանի սեզոնների և բազմաթիվ կարժամետրաժ ֆիլմերի սցենարներ։ Նրանցից «Որդերի թագուհին»  (Skin Deep) ստացել է Իսրայելի կինոակադեմիայի  կինոմրցանակը և գրավել Մյունխենի կինոդպրոցների փառատոնի առաջին տեղը։ Քերետի պատմվածքի հիման վրա նկարանվել է սև ռոմանտիկ «Ինքնասպանները։ Սիրո պատմություն» կինոկատակերգությունը (2006), որը տարբեր կինոփառատոներում գրավել է 9 մրցանակ։ Քերետը 2007 թվականին իր կնոջ հետ նկարահանել է «Մեդուզաներ» կինոնկարը, որը Կաննի կինոփառատոնում շահել է «Ոսկե կինոխցիկ» մրցանակը։ 2009 թվականին ըստ Քենետի սցենարի էկրան է բարձրացել իսրայելա-ավստրալիական համատեղ լիամետրաժ «9,99$» մուլտֆիլմը,։

## Ծանոթագրություններ

## Արտաքին հղումներ
* Պատմվածքներ Լինոր Գորալիկի և Մարյան Բելենկու թարգմանությամբ  
* Журнальный Зал | «НЛО» 2003, № 64 | Երկու պատմվածք 
* Էդգար Քերետի հակասյուժեները 
* Տեղեկություն «9.99$» կինոնկարի մասին  
* Վերա Օստրոգորսկու թարգմանությամբ 
* Рецензия на сборник «Дни, как сегодня» в журнале «Народ Книги в мире книг» 
* Эссе о творчестве Этгара Керета в журнале «Народ Книги в мире книг» 
* Неожиданные откровения Этгара Керета 

Կատեգորիա:Թել Ավիվի համալսարանի շրջանավարտներ
Կատեգորիա:Իսրայելացի դերասաններ
Կատեգորիա:Իսրայելցի գրողներ
Կատեգորիա:Իսրայելցի կինոռեժիսորներ
Կատեգորիա:Իսրայելցի մանկագիրներ
Կատեգորիա:Իսրայելցի սցենարիստներ
Կատեգորիա:Հրեա բանաստեղծներ
Կատեգորիա:Հրեա գրողներ
Կատեգորիա:Մանկավարժներ
Շոդարդ

**Շոդարդ** (), կոմունա Ֆրանսիայում, գտնվում է Պիկարդիա մարզի Էնա գավառում։ Մտնում է Գինիկուր կանտոնի կազմի մեջ։ Կոմունայի շրջանը՝ Վերվեն։

Համայնքի INSEE կոդը՝ 02171։

## Բնակչություն
Համայնքի բնակչությունը 2010 թվականին կազմում է 88մարդ։

## Տնտեսություն
2010 թվականին համայնքի 59 աշխատունակ (15-64 տարեկան) բնակիչներից 46-ը տնտեսապես ակտիվ էին, 13-ը՝ ոչ ակտիվ (ակտիվության ցուցանիշը կազմել է 78, 0%, 1999 թվականին եղել է 70,0%)։ 46 տնտեսապես ակտիվ բնակիչներից աշխատում էին 43-ը (23 տղամարդ և 20 կին), գործազուրկ էին 3 մարդ (1 տղամարդ և 2 կին)։ 13 տնտեսապես ոչ ակտիվ բնակիչներից 8-ը եղել են աշակերտներ կամ ուսանողներ, 2-ը՝ թոշակառուներ, 3-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագրության ազգային ինստիտուտ, Շոդարդ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Ահմեդ Համդի Թանփընար

**Ահմեդ Համդի Թանփընար** (), թուրք գրող, հասարակական- քաղաքական գործիչ և էսսեիստ։ 1942- 1946 թվականներին եղել է Թուրքիայի խորհրդարանի անդամ։ Նրա ամենահայտնի գործերից մեկն «Խաղաղություն» վեպն է։ Վերջինս թարգմանվել է նաև հայերեն։

## Կենսագրություն
Թանփընարը ծնվել է 1901 թվականի հունիսի 23-ին Ստամբուլում։ Նրա հայրը եղել է դատավոր Հուսեյին Ֆիքրի Էֆենդին։ Հուսեյին Ֆիքրի Էֆենդին եղել է Մաչահելի վրացի։

Ահմեդի մայրը մահացել է Մոսուլում, երբ երեխան դեռ տասներեք տարեկան էր։ Քանի որ նրա հայրը դատավոր էր նշանակվում տարբեր քաղաքներում, Թանփընարը ստիպված էր կրթություն ստանալ մի շարք քաղաքներում, ներառյալ Ստամբուլը, Սինոպը, Սղերդը, Քիրքուքը և Անթալիան։ Ավարտելով անասնաբուժական քոլեջը, նա շարունակեց իր կրթությունը Ստամբուլի համալսարանի գրականության ֆակուլտետում, որը նա ավարտեց 1923 թվականին։

Ահմեդ Համդի Թանփընարը դասախոսել է դպրոցներում և բարձրագույն ուսումնական հաստատություններում։ Դասավանդել է Էրզրումի, Կոնիայի, Անկարայի դպրոցներում։ 1939 թվականին սկսում է դասավանդել ժամանակակից թուրք գրականություն։ 1942- 1946 թվականներին Մարաշում պատգամավոր է դառնում։ Ահմեդ Համդի Թանփընարն աշխատել է Կրթության նախարարությունում, 1949 թվականին շարունակել դասավանդել Ստամբուլի համալսարանում։ 1953 թվականին ճանապարհորդել է Եվրոպայով՝ լինելով Ֆրանսիայում, Բելգիայում, Նիդերլանդներում, Անգլիայում, Իսպանիայում և Իտալիայում։ Ամեն տարի Ստամբուլում անց է կացվում «Ահմեդ Համդի Թանփընարի անվան գրականության փառատոն»։ Թանփընարը թուրք գրականության ամենակարևոր հեղինակներից է, որն իր ստեղծագործության մեջ հաջողությամբ միախառնում է արևելյան ու արևմտյան մշակույթը։ Թանփընարը թարգմանվել է մի շարք լեզուներով, այդ թվում նաև անգլերեն, ուկրաիներեն, հունարեն, եբրայերեն և հայերեն։

## Ծանոթագրություններ

## Արտաքին հղումներ

Կատեգորիա:Թուրք գրողներ
Կատեգորիա:20-րդ դարի բանաստեղծներ
Կատեգորիա:20-րդ դարի թուրք պատմվածագիրներ
Կատեգորիա:Անձինք:Ստամբուլ
Կատեգորիա:Ստամբուլում ծնված գրողներ
Կատեգորիա:Թուրք վիպասաններ
Կատեգորիա:20-րդ դարի վիպասաններ
Կատեգորիա:Վրացական ծագմամբ թուրքեր
Կատեգորիա:Թուրք բանաստեղծներ
Կատեգորիա:Հասարակական գործիչներ
Կատեգորիա:Թուրքիայի քաղաքական գործիչներ
Կատեգորիա:Ստամբուլի համալսարանի շրջանավարտներ
Կատեգորիա:20-րդ դարի տղամարդ գրողներ
Կատեգորիա:Բանաստեղծներ այբբենական կարգով
Լիսաբոնի համալսարան

**Լիսաբոնի համալսարան** ( [univɨɾsi'dad(ɨ) dɨ liʒ'boɐ]), Պորտուգալիայի ամենամեծ համալսարաններից մեկն է։

## Թվեր և փաստեր
Համալսարանում սովորում են ավելի քան 20 000 աշակերտներ 8 ֆակուլտետներում։ Համալսարանի ընդհանուր մակերեսը կազմում է մոտ 146 000,00 մ2  ։

## Պատմություն
Համալսարանի պատմությունը սկիզբ է առնում 1290 թվականից։ Երբ թագավոր Դինիշ I-ը իր «Magna Charta Priveligiorum» հրամանով Լիսաբոնում ուսումնական հաստատություն հիմնադրեց` «Studium Generale» անունով (): 1537 թվականին այն թարգմանվեց Կոիմբրիում, որն այժմ հայտնի է որպես Կոիմբրայի համալսարան։

1911 թվականին՝ միապետության փլուզումից հետո, Լիսաբոնի համալսարանը հիմնադրվեց ևս մեկ անգամ։

1992 թվականից համալսարանի կազմի մեջ է  մտել նաև Լիսաբոնի աստղադիտարանը։

## Ֆակուլտետներ և ինստիտուտներ
* Faculdade de Arquitetura (FA)
* Faculdade de Belas-Artes  (FBA)
* Faculdade de Ciências (FC)
* Faculdade de Direito (FD)
* Faculdade de Farmácia (FF)
* Faculdade de Letras  (FL)
* Faculdade de Medicina (FM)
* Faculdade de Medicina Dentária (FMD)
* Faculdade de Medicina Veterinária (FMV)
* Faculdade de Motricidade Humana (FMH)
* Faculdade de Psicologia (FP)
* Instituto de Ciências Sociais (ICS)
* Instituto de Educação (IE)
* Instituto de Geografia e Ordenamento do Território (IGOT)
* Instituto Superior de Agronomia (ISA)
* Instituto Superior de Ciências Sociais e Políticas (ISCSP)
* Instituto Superior de Economia e Gestão (ISEG)
* Instituto Superior Técnico (IST)

## Ծանոթագրություններ

## Արտաքին հղումներ
*  

Կատեգորիա:Պորտուգալիայի համալսարաններ
Կատեգորիա:1911 հիմնադրումներ Պորտուգալիայում
Կատեգորիա:2013 հիմնադրումներ Պորտուգալիայում
Մաջոնգ

**Մաջոնգ**, պասյանս սեղանի խաղ է մեկ անձի համար, որն իր կառույցով և խաղի օրենքներով նման է խաղաքարտերով պասյանսին։ Այն խաղում են Մաջոնգի՝ ասիական մոլախաղի մի շարք խաղային քարտերով կամ խաղանիշերով։ Այս պասյանսը պետք է զանազանել Մաջոնգ ասիական մոլախաղից։ Համակարգչային խաղերում ընդգրկվում է հենց այս տարբերակը, այլ ոչ թե մոլախաղը։ Ավելին, որոշ տարբերակները օգտագործում են պատահական իրերի կերպարներ Մաջոնգ  քարտերի կամ խաղանիշերի փոխարեն՝ վերցնելով միայն դրանց անունները։

## Պատմություն
Պասյանսը հորինել է Բրոդի Լոքարդը՝ իրականացնելով այն 1981 թ. PLATO համակարգչային ուսուցման ծրագրում։ Ինքը Լոքարդը ասել է, որ նա միայն փոփոխել է չինական մանկական խաղը։ Activision ընկերությունը վարձել էր Լոքարդին, և 1986 թվականին նա հորինել էր  Շանհայ խաղը, որը շատ արագ դարձել էր հանրաճանաչ։ Այդ ժամանակից ի վեր հայտնվել են այս խաղի մի շարք համակարգչային տարբերակներ։

## Պատկերասրահ

File:Mahjong tiles on angle.jpg|Մաջոնգ խաղի քարերը
File:Chinese dice.jpg|Չինական զառ
File:Tion-Mahjong.JPG|Որոշող զառ և խաղի ուղղությունը ցույց տվող նշան
File:Mahjong table.svg|Պատերը և խաղացողների տեղերը՝ դիլերի (E) տեղը ներառյալ
File:Lanzhou-019.JPG|right|thumb|Լանչժոու քաղաքի բնակիչների խաղը


## Ծանոթագրություններ

Կատեգորիա:Սեղանի խաղեր այբբենական կարգով
Գորյաչեվոդսկի

**Գորյաչեվոդսկի** (), քաղաքատիպ ավան Ռուսաստան Դաշնության Ստավրոպոլի երկրամասի Պյատիգորսկի քաղաքային օկրուգի կազմում։

Տեղակայված է Պոդկումոկ գետի աջ ափին՝ Ստավրոպոլից 144 կմ հեռավորության վրա։ Պյատիգորսկի հետ կապվում է երեք ավտոմոբիլային կամուրջներով։ Արևմուտքում սահմանակցում է Պոսյոլոկ Սվոբոդի ավանի հետ։

Բնակչությունը 2016 թվականին գրանցված տվյալներով կազմում էր 36 678 մարդ։

; Ազգային կազմը
2010 թվականի մարդահամարի արդյունքներով այստեղ բնակվում են հետևյալ ազգությունները․

## Նշումներ

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 

Կատեգորիա:1825 թվականին հիմնադրված բնակավայրեր
Կատեգորիա:Ստավրոպոլի երկրամասի Պյատիգորսկի քաղաքային օկրուգի բնակավայրեր
Կատեգորիա:Ստավրոպոլի երկրամասի քաղաքային բնակավայրեր
Ինոզեմցևո

**Ինոզեմցևո** (), բուժավայրային ավան (քաղաքատիպ ավան) Ռուսաստան Դաշնության Ստավրոպոլի երկրամասի Ժելեզնովոդսկի քաղաքային օկրուգի կազմում։

Տեղակայված է Բեշթաու լեռնազանգվածի արևելյան լեռնալանջերին՝ Ստավրոպոլից 180 կմ հեռավորության վրա։

Բնակավայրը ներկայիս տեսքով կազմավորվել է 1959 թվականի Կառաս () և Նիկոլաևսկոե () ավանների միավորման ճանապարհով։ Բուժավայրային ավանը ստացել է Ինոզեմցևո երկաթուղային կայարանի անունը, որն իր հերթին անվանվել է ի պատիվ Վլադիկավկազի երկաթուղու կառավարիչ Իվան Ինոզեմցևի։

1983 թվականից քաղաքատիպ ավանի կարգավիճակով ընդգրկվել է Ժելեզնովոդսկ քաղաքի կազմում։ Բնակչության թվով Ինոզեմցևոն (27 663) գերազանցում է Ժելեզնովոդսկին (25 126)։

## Բնակչություն
Բնակչությունը 2016 թվականին գրանցված տվյալներով կազմում էր 27 663 մարդ։

; Ազգային կազմը
2010 թվականի մարդահամարի արդյունքներով այստեղ բնակվում են հետևյալ ազգությունները․

## Քաղաքային ենթակառուցվածքները
* «Լուչ» մշակույթի տուն
* «Մաշուկ» մշակույթի տուն
* Բեշթաու, Ինոզեմցևո և մաշուկ երկաթուղային կայարաններ
* «Բեշթաու» աշխատանքի վետերանների տուն-ինտերնատ
* Մետաքսագործության հանրապետական գիտահետազոտական կայան
* ՌԴ ԱԻՆ Հյուսիսկովկասյան տարածաշրջանային որոնողական-փրկարարական ջոկատ
* ՌԴ ԱԻՆ Հյուսիսկովկասյան տարածաշրջանային կայան
* ՌԴ ԱԻՆ՝ ճգնաժամային իրավիճակներում կառավարման կենտրոն

## Ծանոթագրություններ

## Արտաքին հղումներ
* Ռուսաստանի ժամային գոտիները, worldtimezone.com կայքում 
* Ինոզեմցևո ավանը տեղագրական քարտեզների վրա 
* Ինոզեմցևո ավանը Յանդեքս-քարտեզի վրա 
* Ինոզեմցևո ավանը «wikimapia.org» նախագծում 

Կատեգորիա:1801 թվականին հիմնադրված բնակավայրեր
Կատեգորիա:Ստավրոպոլի երկրամասի Ժելեզնովոդսկի քաղաքային օկրուգի բնակավայրեր
Կատեգորիա:Ստավրոպոլի երկրամասի քաղաքային բնակավայրեր
Ֆիլիպ Բելգիացի

**Ֆիլիպ Բելգիացի** (, ), Բելգիայի արքայազն, Ֆլանդրիայի կոմս Սաքսեն Կոբուր Գոթյան արքայատոհմից։ 1869 թվականի հունվարից հուլիս ամիսներին եղել է Բելգիայի գահաժառանգը։

«Բելգիացիների առաջին թագավոր» Լեոպոլդ I-ի և Լուիզա Օռլեանացու որդին է, ինչպես նաև Լեոպոլդ II-ի կրտսեր եղբայրը։

1866 թվականին հավակնում էր տիրանալ Ռումինիայի գահին։ 1867 թվականին ամուսնացել է Գերմանիայի թագավոր Կառլ Անտոնի դուստր Մարիա Հոհենցոլերն-Զիգմարինհենի հետ։

Երեխաներն են՝
* Բոդուեն Լեոպոլդ (1869-1891 թթ.):
* Հենրիետտա (1870-1948 թթ.), ամուսնացել է ֆրանսիական ծագումով Էմանուել Օռլեանցու հետ։
* Ժոզեֆինա Մարիա (1870-1871 թթ.), Հենրիետտայի զույգ քույրը։
* Ժոզեֆինա Կարոլինա (1872-1958 թթ.), ամուսնացել է Կառլ Անտոն Հոհենցոլերնի հետ։
* Ալբերտ I (1875-1934 թթ.), Բելգիայի թագավոր։

Ֆիլիպի կրտսեր որդին՝ Ալբերտը, դարձել է Բելգիայի թագավոր իր հորեղբոր՝ Լեոպոլդ II-ի մահից հետո։

## Ծանոթագրություններ

Կատեգորիա:Բրյուսել քաղաքում ծնվածներ
Կատեգորիա:Բելգիայի թագավորական ընտանիք
Կատեգորիա:Պատվո լեգեոնի շքանշանի Մեծ խաչի ասպետներ
Ջոան Հյուզ

**Ջոան Լիլի Ամելիա Հյուզ** (, ), բրիտանացի կին-օդաչու, Մեծ Բրիտանիայի ամենաերիտասարդ կին-օդաչուն։

## Կենսագրություն
Ջոան Հյուզը ծնվել է Լոնդոնի Վեստ Հեմ Յունայթեդ շրջանում։ Սկսել է ինքնաթիռ վարել 15 տարեկանից, 17 տարեկանում դարձել է Մեծ Բրիտանիայի ամենաերիտասարդ կին-օդաչուն։ 1940 թվականին Երկրորդ համաշխարհային պատերազմի սկսվելուց հետո մտել է Օդային տրանսպորտի օժանդակ ծառայության մեջ, պատերազմի տարիներին տարբեր տեսակի ինքնաթիռների ղեկին մնացել է ավելի քան 600 ժամ։ Դարձել է միակ կին-օդաչուն, որը Երկրորդ համաշխարհային պատերազմի տարիներին կառավարել է ռազմական ավիացիայի բոլոր տեսակների ինքնաթիռներ՝ սկսած փոքր հետախուզական ինքնաթիռներից մինչև Short Stirling տիպի ծանր ռմբակոծիչները։ Ծառայության ընթացքում հասել է ավագ օդաչուի (հրամանատարի) պաշտոնի, ինչը բրիտանական ռազմաօդային ուժերում հավասարազոր է խմբի կապիտանի և ցամաքային զորքերի գնդապետի պաշտոնին։

Պատերազմից հետո Հյուզը շարունակել է օդաչուական կարիերան՝ իր հմտություններն օգտագործելով հրահանգչի ասպարեզում։ 1953 թվականին Մայքլ Ջոզեֆի կողմից հրատարակված Մաքդոնալդս Հասթինգսի «The Eagle Special Investigator Meets Joan Mills in 'Special Investigator Flies Solo» գրքի 61-րդ էջում կին-օդաչուին նվիրված է հոդված «Eagle Special Investigator» վերնագրով։ 1960-ական թվականներին նա աշխատում էր որպես հրահանգիչ *Airways Aero Association*-ում Ուայթ Վոլթեմ և Բուքեր օդանավակայաններում։ 1964 թվականի սկզբին նա նշանակվել է վերանորոգված Santos-Dumont Demoiselle մոնոպլանի օդաչու, որը հայտնվում է 1965 թվականի «Օդային արկածներ» կինոնկարում, այնուհետև նա վարել է Առաջին համաշխարհային պատերազմի մի շարք ինքնաթիռներ 1966 թվականի «Կապույտ Մաքս» կինոնկարի նկարահանումների համար և Tiger Moth կրկնաթև ինքնաթիռ՝ 1968 թվականի «Thunderbird 6» փաստագրական կինոնկարի համար։

Ջոան Հյուզը թոշակի է անցել 1985 թվականին՝ ընդհանուր առմամբ ունենալով 11 800 ժամ թռիչք։

## Պարգևներ
1946 թվականին պարգևատրվել է Բրիտանական կայսրության շքանշանով պատերազմի ժամանակ իր օգնության համար։

## Կյանքի վերջին տարիներ
Ջոան Հյուջը մահացել է 1993 թ. օգոստոսի 16-ին Սոմերսեթում, 75 տարեկան հասակում։

## Ծանոթագրություններ

## Արտաքին հղումներ
* Enid deBois: "Hughes, Joan Lily Amelia (1918–1993)", Oxford Dictionary of National Biography, Oxford University Press, 2004.
* *Thunderbird 6* DVD, "Tiger Moth" featurette, 2004.

Կատեգորիա:Կին օդաչուներ
Կատեգորիա:Կանայք պատերազմներում
Կատեգորիա:Երկրորդ համաշխարհային պատերազմի բրիտանացի օդաչուներ
Սեթ (խաղ)

**Սեթ** (), սեղանի խաղ, որը հորինել է Մարշա Ֆալկոն և թողարկել Set Enterprises ընկերությունը 1991 թվականին։ Խաղաքարտերը 81 հատ են, որոնցից յուրաքանչյուրը ունի 4 հատկություն՝ խորհրդանիշ (շեղանկյուն, ձվաձեւ կամ ալիքաձև խորհրդանիշներ), քանակ (1, 2 կամ 3), հյուսվածք (միօրինակ, գծերով կամ դատարկ) և գույնի (կարմիր, կանաչ կամ մանուշակագույն)։ Յուրաքանչյուր քարտ հանդիպում է միայն մեկ անգամ։

Մարշա Ֆալկոնը հորինել է խաղը գենետիկական ուսումնասիրությունների գործընթացում, երբ նա հետազոտում էր գերմանական գելխեխտների էպիլեպսիայի դեպքերը։

## Խաղի կանոնները
Չնայած նրան, որ կան այս խաղի մի քանի տարբերակներ, նրանք բոլորը ներառում են քարտերի սեթ՝ շարք։ Սեթը բաղկացած է երեք քարտերից, որոնք բավարարում որևէ պայմանի՝

# բոլոր 3 քարտերը ունեն նույն քանակությամբ նիշ կամ 3 տարբեր քանակություն,
# բոլոր 3 քարտերը են նույն կերպար կամ 3 տարբեր կերպարներ,
# բոլոր 3 քարտերը ունեն նույն հյուսվածք, կամ 3 տարբեր հյուսվածք,
# բոլոր 3 քարտերը ունեն նույն գույնը կամ 3 տարբեր գույն։

Վարողը դնում է սեղանի վրա քարտերի դեմքով ներքեւ մինչև 12 քարտ կամ մինչև խաղացողներից մեկը բղավում է "սեթ": Ապա այդ խաղացողը իրեն է վերցում դրանք, իսկ վարպետ շարունակում է բաժանել քարտեր։ Եթե խաղացողների չեմ տեսնում սեթը, սեղանի վրա դնում են ևս 3 քարտ։ Դա շարունակվում է մինչև ամբողջ սեթերը կգտնվեն։ Նա, ով է հավաքել ավելի շատ սեթեր, հաղթում է։

## Ծանոթագրություններ

Կատեգորիա:Գլուխկոտրուկներ
Կատեգորիա:Սեղանի խաղեր այբբենական կարգով